JO CREC EN VÓS, BON DÉU

Jo crec en Vós, bon Déu,
jo crec en Vós,
Vivent misteriós,
ben a prop meu.
Si el dubte algun cop ve,
feu-me fort en la fe.
Jo crec en Vós, bon Déu,
jo crec en Vós.

Jo espero en Vós, bon Déu,
jo espero en Vós,
sé que per mi vetlleu,
com Pare amorós.
Si em sento defallir
i m’espanta el patir.
Jo espero en Vós, bon Déu,
jo espero en Vós.

Jo us estimo, bon Déu,
només a Vós,
així ho han fet els sants,
amb cor joiós.
Ells em guien a mi,
de la creu pel camí.
Jo us estimo, bon Déu,
només a Vós.

A prop de Vós, bon Déu,
a prop de Vós,
feu-me al vostre servei,
ben generós.
Feu-me sempre, Senyor,
créixer en el vostre amor,
a prop de Vós, bon Déu,
a prop de Vós.



